open-index/open-wikipedia-markdown huggingface dataset:
Hodvábnictvo

**Hodvábnictvo** je výroba hodvábu; zložka poľnohospodárskej výroby.

## Dejiny
Prvá zmienka o objave hodvábu (silk) a priadky morušovej (*[[Bombyx mori]] * Linnaeus, 1758) pochádza z Číny. Objavenie hodvábnictva sa pripisuje konkubíne cisára Chuang-ti, ktorý žil asi 3000 rokov pred Kristom. 

Tajomstvo výroby hodvábu si čínsky výrobcovia veľmi starostlivo strážili pred svetom viac ako 2000 rokov. Tým sa stala výroba hodvábu najstráženejším tajomstvom na svete. Podľa jednej legendy sa hovorí o mníchovi, ktorý pracoval pre cisára Justiniána I., ktorému sa ako prvému podarilo prepašovať vajíčka priadky morušovej z Číny v dutých bambusových paliciach.

Hodvábne vlákno vytvára priadka morušová (latinsky: *Bombyx mori* – „Hodvábny motýľ“). Dospelý hodvábnik žije asi iba tri dni, počas ktorých znesie okolo 300 vajíčok. Priadka morušová sa živí listami morušovníka. Keď dosiahne asi 30-násobok pôvodnej dĺžky zakuklí sa. Húsenica sa do hodvábneho vlákna, ktoré sama vytvorí, zamotáva a vytvorí kokón (zámotok = kokón). Jeden kokón môže obsahovať 730 až 915 metrov dlhé vlákno.

Vlákno hodvábu tvoria bielkoviny fibroín a sericín, ktoré na vzduchu tuhnú a vytvárajú hodvábne vlákno, ktoré je extrémne pevné a môže sa tkať na hodvábne látky. Hodvábne látky sú z ušľachtilého prírodného materiálu, ktorý má špecifickú štruktúru a mimoriadny lesk. Už od nepamäti bol veľmi cennou komoditou a to platí dodnes.

Priadka morušová sa u nás začala pestovať koncom 17. storočia. Najväčší rozmach hodvábníctva sa dosiahol za panovania Márie Terézie a hodvábnictvo bolo rozšírené okrem Abovsko-Turnianskej župy tiež v Nitrianskej a Bratislavskej. V Uhorsku malo hodvábníctvo staré tradície, lebo v Európe bolo Uhorsko tretím najväčším výrobcom hodvábnej suroviny a piatym vo svete. Rozvoj hodvábnictva vo svete sa viazal v minulosti s menami, ako napr.: Louis Pasteur (1822 – 1895).

## Externé odkazy
* 

Kategória:Poľnohospodárstvo
Kategória:Hodváb
Infekčná choroba

**Infekčná choroba** (iné názvy: **nákazlivá choroba**, **infekčné ochorenie**, **chytľavá choroba**, trochu nepresne: **infekcia**) je ochorenie spôsobené rôznymi mikroorganizmami.

Po vniknutí choroboplodných zárodkov do organizmu sa po inkubačnom čase, ktorý je pre jednotlivé infekčné choroby rôzny, prejaví vlastná choroba. Po jej prekonaní vzniká obyčajne krátkodobá alebo celoživotná odolnosť, imunita.

Infekčné choroby sa môžu vyskytnúť ojedinele (sporadicky) alebo hromadne (epidemicky). Výskyt niektorých infekčných chorôb je viazaný na určité oblasti (endemický výskyt).

Väčšina infekčných chorôb podlieha hláseniu.

## Pozri aj
* infektológia
* mikroorganizmus

## Externé odkazy
* 


Kategória:Epidemiológia
Chronický únavový syndróm

**Chronický únavový syndróm** (angl. *chronic fatigue syndrome*, skr. CFS; iné názvy: **(benigná) myalgická encefalomyelitída, myalgická encefalopatia**, skr. ME, **chronický únavový (a) imunitnodysfunkčný syndróm/syndróm chronickej únavy a imunitnej dysfunkcie**, angl. Chronic fatigue immune dysfunction syndrome, skr. CFIDS) je porucha, pri ktorej sa postihnutý cíti bez zjavnej príčiny stále vyčerpaný, sťažuje sa na bolesti hlavy, kĺbov i krku. Príčina syndrómu nie je jasná, za najpravdepodobnejšiu sa v súčasnosti považuje oslabenie imunitného systému vplyvom zhoršeného životného prostredia (napr. dlhodobým vystavením chronickému stresu, pôsobeniu chemických látok alebo skrytou neznámou infekciou). Čiastočné synonymum, spravidla trochu širší pojem, je postvirálny únavový syndróm (post-viral fatigue syndrome).

## Príznaky
Pre syndróm sú typické dlhé obdobia letargie, obvykle po epizóde pripomínajúcej virózu. Pacienti majú aj bolesti hlavy, svalov a zväčšené lymfatické uzliny. Príznaky sa väčšinou zhoršujú po námahe.

## Diagnóza
Žiadnu jednoznačnú príčinu tejto choroby sa zatiaľ nepodarilo určiť a diagnóza je ťažká i z toho dôvodu, že k dispozícii nie sú žiadne spoľahlivé vyšetrovacie metódy. U niektorých pacientov sa ako následná komplikácia objavuje napríklad depresia.

## Liečba
Základom je vylúčenie iného závažného ochorenia, otravy na pracovisku či v mieste bydliska. Významnou súčasťou liečby je tiež odstránenie čo najväčšieho množstva stresujúcich faktorov, ochrana pred infekciou, úprava stravovania a podávanie vitamínov. Nevyhnutnou súčasťou je i psychoterapia.

## Pozri aj
* Únava
* Spánok
* Syndróm vyhorenia

## Zdroj

Kategória:Choroby
Józef Hoene-Wroński

**Józef Maria Hoene-Wroński** (* 24. august 1776, Wolsztyn, Poľsko – † 9. august 1853, Neuilly-sur-Seine, Paríž, Francúzsko) bol poľský filozof a matematik. Vo filozofii patril k predstaviteľom mesianizmu, v matematike sa zaoberal najmä riešením diferenciálnych rovníc.

## Iné projekty

## Pozri aj

* Wronského determinant

## Externé odkazy
* 

Kategória:Poľskí filozofi
Kategória:Poľskí matematici
Kategória:Osobnosti z Veľkopoľského vojvodstva
Robert Hofstadter

**Robert Hofstadter** (* 5. február 1915, New York, New York, USA – † 17. november 1990, Stanford, Kalifornia) bol americký fyzik.

V roku 1961 získal Nobelovu cenu (spolu s R. L. Mössbauerom) za štúdium štruktúry nukleónov pomocou rozptylu elektrónov na atómových jadrách.

## Iné projekty

## Externé odkazy
* 

Kategória:Fyzici USA
Kategória:Absolventi Princeton University
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Osobnosti z New Yorku
Ramones (album)

**Ramones** je názov debutového albumu americkej kapely Ramones označovaný ako jedna z prvých punkových nahrávok.

V roku 2003 bol tento album časopisom *[[Rolling Stone]]* zaradený na 33. miesto zoznamu najlepších albumov všetkých čias.

## Zoznam skladieb
# „Blitzkrieg Bop“ (Tommy Ramone) – 2:14
# „Beat on the Brat“ (Joey Ramone) – 2:31
# „Judy is a Punk“ (Joey Ramone, Dee Dee Ramone) – 1:32
# „I Wanna Be Your Boyfriend“ (Tommy Ramone) – 2:24
# „Chain Saw“ (Joey Ramone) – 1:56
# „Now I Wanna Sniff Some Glue“ (Dee Dee Ramone) – 1:35
# „I Don't Wanna Go Down to the Basement“ (Dee Dee Ramone, Johnny Ramone) – 2:38
# „Loudmouth“ (Dee Dee Ramone, Johnny Ramone) – 2:14
# „Havana Affair“ (Dee Dee Ramone, Johnny Ramone) – 1:56
# „Listen to My Heart“ (Ramones) – 1:58
# „53rd & 3rd“ (Dee Dee Ramone) – 2:21
# „Let's Dance“ (Jim Lee) – 1:51
# „I Don't Wanna Walk Around With You“ (Dee Dee Ramone) – 1:42
# „Today Your Love, Tomorrow the World“ (Ramones) – 2:12

### Rozšírené vydanie z r. 2001 (''Warner Archives/Rhino'') bonusy
# „I Wanna Be Your Boyfriend (Demo)“ – 3:02
# „Judy Is a Punk (Demo)“ – 1:36
# „I Don’t Care (Demo)“ – 1:55
# „I Can’t Be (Demo)“ – 1:56
# „Now I Wanna Sniff Some Glue (Demo)“ – 1:42
# „I Don’t Wanna Be Learned/I Don’t Wanna Be Tamed (Demo)“ – 1:05
# „You Should Never Have Opened That Door (Demo)“ – 1:54
# „Blitzkrieg Bop (single version)“ – 2:12

## Výroba albumu
### Hudobníci
*Joey Ramone – spev
*Johnny Ramone – gitara
*Dee Dee Ramone – basová gitara, vokály
*Tommy Ramone - bicie

### Produkcia
*Tommy Ramone – vedúci výroby
*Craig Leon – producent
*Rob Freeman – technik
*Don Hunerberg – asistent výroby
*Greg Calbi – mastering
*Roberta Bayley	– fotografia na titule
*Arturo Vega - fotografia na zadnej strane

Kategória:Debutové albumy
Kategória:Albumy Ramones
Kategória:Hudobné albumy z 1976
Syndróm akútnej infekcie HIV

**Syndróm akútnej infekcie HIV** je prvá fáza choroby AIDS; príznaky sa dostavia ihneď po infekcii. Postihnutí majú horúčku, zdurené lymfatické uzliny, bolesti v krku, bolesti hlavy a svalov. Príznaky ustúpia asi po troch týždňoch.

## Klasifikácia
* B23: Choroba vyvolaná vírusom ľudskej imunitnej nedostatočnosti (HIV) vyúsťujúca do iných chorôb
** B23.0.0: Syndróm akútnej infekcie HIV

## Externé odkazy

* 

Kategória:Choroby
Hohenzollernovci

thumb|Erb rodu
**Hohenzollernovci** sú šľachtický rod a nemecká dynastia doložená od 11. stor. (grófstvo Zollern vo Švábsku). V 13. stor. sa rozdelili na švábsku (po ďalšom rozdelení vládla v Rumunsku ako Hohenzollernovci-Sigmaringerovci) a franskú vetvu (Brandenbursko, Prusko), ktorej príslušníci sa stali nemeckými cisármi (Viliam I., Fridrich III., Viliam II.).

thumb|Viliam II.
thumb|Hrad Hohenzollern

## Iné projekty
 

## Hohenzollernovci
thumb|center|800px|Genealógia Hohenzollernovcov

## Externé odkazy
*
Chrám

right|thumb|Starogrécky chrám
right|thumb|Kresťanský chrám
**Chrám** je budova určená na bohoslužby.

*Chrám* je neutrálne pomenovanie používané bez ohľadu na to, ktorej cirkvi alebo náboženstvu budova patrí.

V minulosti chrámy vznikali na svätých miestach ako svätyne *rukou urobené*. Najprv išlo o ohradenie pozemku kameňmi, ktoré znamenalo azyl. Na týchto miestach sa súdilo, a preto museli byť nejako prevzatí do ochrany tí, ktorých vina sa ešte nedokázala.

Chrám bol vyznačený posvätným predmetom alebo predmetmi. Mohol to byť kameň, ktorý sám osebe je obydlím boha. Časté je aj spodobenie pohlavného údu, ak je božstvo mužské. Najčastejšie však ide o rôzne stavby. Väčšinou sa tu rozlišuje trojaký stupeň svätosti: presväto - sväto - posvätno.

Názov chrámu mohol byť privlastňujúci (chrám Hospodinov alebo Baalov), mohol však tiež vyjadrovať význam chrámu vo svetovom meradle (tak sumerský chrám *Dom základu neba a zeme*). Niekedy názov vyznačoval funkciu, význam chrámu pre prosebníka - napr. babylonský *Dom pozdvihnutia hlavy* = odpustenia hriechov. Po svete je viacero *pupkov Zeme*. Znamená to nielen stred, ale aj miesto, kde bolo dieťa spojené s telom matky. Teda odkiaľ prúdi život.

Špecifické náboženské smery mávajú aj špecifická označenie pre svoje chrámy:

* Kresťanstvo:
** Kostol (tiež *chrám Pána*) - slovo, ktorým kresťania označujú svoje chrámy, s výnimkou gréckokatolíkov a pravoslávnych

Na označenie gréckokatolíckeho a pravoslávneho chrámu, sa používa aj slovo cerkev.

* Judaizmus:
** Židia chrám nemajú, bol iba Jeruzalemský chrám, synagóga je len modlitebňa

* Islam:
** Moslimovia za chrám považujú len mešitu v Mekke, ostatné sú len modlitebne

* Antický chrám - chrám zasvätený antickým božstvám a predstavujúce konkrétny architektonický typ stavby.

* Egyptský chrám - chrámy stavané v starovekom Egypte k pocte egyptských bohov

* Budhizmus:
** Budhistický chrám - svätyne budhistov, predovšetkým stúpy a pagody v južnej Ázii, juhovýchodnej Ázii a na Ďalekom východe

Okrem toho existujú ešte termíny upresňujúce význam chrámu (v kresťanstve sú to katedrála, bazilika a&nbsp;bazilika minor).

## Referencie

## Pozri aj
* Kresťanská sakrálna architektúra

## Iné projekty

## Externé odkazy
* 

Kategória:Chrámy
Kategória:Náboženská architektúra
Ladislav Hohoš (filozof)

Doc. PhDr. **Ladislav Hohoš**, CSc. (* 7. novembra 1948) je slovenský neomarxistický filozof a futurológ. Predmetom jeho záujmu sú otázky sociálnej filozofie a vedeckotechnického vývinu. Je zakladajúcim členom a predsedom slovenskej *Futurologickej spoločnosti* (od roku 2010) a zakladajúcim členom spoločnosti *Network for Critical Studies of Global Capitalism* (2011).

Otvorene kritizuje liberalizmus a kapitalizmus (voľný trh), pričom podporuje myšlienky sociálnodemokratických (socialistických) a komunistických alternatív tohto spoločenského a ekonomického systému.

## Štúdium a vedecká kariéra
V rokoch 1963 – 1967 študoval na Gymnáziu Novohradská v Bratislave. V rokoch 1967 – 1973 absolvoval štúdium na Filozofickej fakulte Univerzity Komenského v Bratislave (FiF UK) v dvojodbore filozofia – anglistika (Mgr.). V roku 1973 nastúpil ako interný vedecký ašpirant na Katedru marxisticko-leniniskej filozofie FiF UK, kde v roku 1975 získal pozíciu odborného asistenta. Rigorózne konanie absolvoval v roku 1976 (PhDr.) a dizertáciu obhájil v roku 1981 (CSc.). Za docenta bol vymenovaný roku 1987 v odbore filozofia. Momentálne pôsobí ako docent na Katedre filozofie FiF UK, kde vyučuje sociálnu a politickú filozofiu.

## Dielo
* HOHOŠ, Ladislav. *Vedecko-technická revolúcia a budúcnosť ľudstva.* Bratislava : Pravda, 1985. 264 s.
* DINUŠ, Peter – HOHOŠ, Ladislav. *Svet v bode obratu : Systémové alternatívy kapitalizmu koncepcie, stratégie, utópie.* Bratislava : VEDA, 2011. 312 s. ISBN 8022412278.

## Referencie

## Externé odkazy
* 
* Ladislav Hohoš na stránke Filozofickej fakuty UK v Bratislave 

Kategória:Slovenskí filozofi
Ladislav Holata

**Ladislav Holata** (* 27. november 1932, Kouty† 11. apríl 2007, Bratislava) bol slovenský filozof českého pôvodu, ktorého predmetom záujmu bola sociálna filozofia.

Zaslúžil sa o vydanie *[[Antológia z diel filozofov|Antológie z diel filozofov]]* a založenie edície *Filozofické odkazy*.

## Zdroje

* 
* Životopis 

Kategória:Slovenskí filozofi
Chrbát ruky

**Chrbát ruky** (záprstie) je vonkajšia časť ruky od zápästia po prsty, opak: dlaň ruky.

## Externé odkazy
* 

Kategória:Anatómia
Christianizácia (šírenie kresťanstva)

thumb|Obraz ''Pokrstenie Kyjevčanov''
**Christianizácia** alebo **kristianizácia** môže byť:
* v širšom zmysle (synonymum: **pokresťančovanie**): obracanie väčšieho množstva ľudí alebo jednotlivcov na kresťanstvo (resp. bytie obracaný na kresťanstvo, t.j. stávanie sa kresťanom), pričom sa myslí obracanie najmä nepokrstených pohanov (kým pri podobnom pojme evanjelizácia sa myslí najmä šírenie kresťanstva medzi pokrstenými)
* v užšom zmysle: v minulosti uskutočňovaný proces masového obracania (resp. bytie obracaný) celých etník či národov na kresťanstvo, zahŕňajúci zároveň aj pretváranie pôvodnej pohanskej kultúry tak, aby vyhovovala potrebám kresťanstva

Christianizácia v užšom zmysle sa uskutočňovala najmä misiami alebo prijatím kresťanstva z politických príčin alebo násilnými akciami (vojenské výpravy atď.).

## Zdroj
* 

## Pozri aj
* dejiny cirkvi
* kresťanstvo
* križiacka výprava
* misia

Kategória:Kresťanstvo
Kategória:Evanjelizácia
Christológia

[náhľad|Premenenie Pána na hore Tábor, Mk9,1-9 (obraz od [Carl Heinrich Bloch|Carla Heinricha Blocha z 1872 v Frederiksborgu) ]]

**Christológia** alebo **kristológia** (z gréckeho χριστός *christos* pomazaný + λόγος *logos* slovo, reč, náuka) je jedným z odvetví kresťanskej dogmatickej teológie, ktoré sa zaoberá osobou Ježiša Krista a jej teologickým významom. Christológia skúma vzťah Ježiša a Boha, cirkvi a jednotlivého kresťana.

## Chalcedonský koncil
Väčšina kresťanov prijíma tvrdenie Chalcedonského koncilu z roku 451, že osoba Ježiša Krista pozostáva z oboch prirodzeností, Božskej i ľudskej, nezmiešane, nezameniteľne, nerozdelene a neoddelene..

## Svedectvo apoštolov o Ježišovi Kristovi
### Vyznania apoštola Pavla
***[[Pavol (apoštol)|Pavlova]] Kristológia v liste Filipanom (2,5-11):** *„Zmýšľajte tak ako Kristus Ježiš: On, hoci má božskú prirodzenosť, nepridŕžal sa svojej rovnosti s Bohom, ale zriekol sa seba samého, vzal si prirodzenosť sluhu, stal sa podobný ľuďom a podľa vonkajšieho zjavu bol pokladaný za človeka...“*  Podľa Mariána Chovanca v liste Filipanom (2,5-11) sv. Pavol poukazuje na na tri druhy Kristovho bytia: a) Kristus mal najprv božskú prirodzenosť; b) potom si vzal aj ľudskú prirodzenosť; c) napokon bol aj s telom povýšený nad všetko stvorenie.

## Bludy proti božstvu Ježiša Krista
Názory odchylné od chalcedonského koncilu považuje väčšina kresťanov za bludy proti božstvu Ježiša Krista.
Ide najmä o bludy:
*Ebioniti
*Monarchianizmus
*Arianizmus
*Racionalizmus a modernizmus

## Pozri aj
* Teológia
* Ježiš Kristus
* Kristus (titul)

## Referencie



Kategória:Kresťanská teológia
Kategória:Dogmatika
Kategória:Ježiš Kristus
Holizmus

**Holizmus** (z gréckeho *holos* = celok) je filozofia celostnosti. Tento myšlienkový smer z 20. storočia zdôrazňuje prioritu
celku pred časťou. Holizmus sa rozšíril najmä v biológii. Vznikol ako reakcia na redukcionizmus a analytické postupy empirických vied.

Hlavný význam holizmu stručne vystihol Aristoteles v diele *Metafyzika* "*Celok je viac než súhrn jeho častí.*“

Termín holizmus prvýkrát použil juhoafrický politik Jan Smuts v roku 1926. Opakom holizmu je merizmus. Holistické teórie sa používajú pre prognózy milénií.

Je to všeobecná teória výkladu a objasnenia; program celostnej interpretácie teórií, v ktorých rámci význam (teoretických) pojmov jednej teórie zostáva usúvzťažnený s ostatnými teóriami ako aj s podmienkami ich empirického overovania.

V súčasnosti sa holistické nazeranie na svet uplatňuje aj v oblasti liečenia a zdravého životného štýlu. Hlavne liečitelia, zaoberajúci sa alternatívnou medicínou využívajú tento princíp pri liečení svojich pacientov. Presadzujú teóriu, že ak sa chce človek z choroby skutočne vyliečiť, musí pracovať na troch stupňoch ľudskej existencie: duša, myseľ a telo, pretože každá choroba má pôvod v psychike. Nie je dôležité, na ktorom stupni pacient s liečbou začne, no časom sa pod vplyvom holistického nazerania na svoje zdravie prepracuje aj k ostatným dvom stupňom. Holistický prístup k liečbe spomína v mnohých svojich knihách aj     Louise L. Hay, ktorá tento princíp využíva už dlhé roky a dokázala ním pomôcť mnohým ľuďom, no predovšetkým sebe.

## Externé odkazy
* 
* 

Kategória:Filozofia vedy
Kategória:Politická filozofia
Chróma

**Chróma** (gr.) je vlastnosť zrakového vnemu, na základe ktorej možno posúdiť, aké množstvo čistého pestrého svetla sa na ňom zúčastňuje bez ohľadu na množstvo nepestrého svetla.

## Externé odkazy
* 

Kategória:Fyziológia
Chronoskop

**Chronoskop** je prístroj na meranie veľmi krátkych časových úsekov, napríklad reakčného času. Od chronografu sa odlišuje (iba) tým, že časové okamihy nezaznamenáva trvalými značkami.

Kategória:Meracie prístroje
Holocén

**Holocén** (iné názvy **mladšie štvrtohory**, **postglaciál**, **poľadová doba**; zastarano *alúvium, mladšie náplavy*; v nordickom a britskom systéme zaľadnenia **interglaciál flandr**) je najmladšia časť kvartéru, ktorá trvá dodnes. 

## Datovanie
Holocén zahŕňa posledných cca 11 600 – 11 800 rokov (= od 9600 – 9800 pred Kr.). Presnejšie datovania začiatku:
*novšie:
**11700 pred rokom 2000 (=9700 pred Kr.) +/− 99 rokov 
**11703 pred rokom 2000  (=9703 pred Kr.) +/−52 alebo 11702 pred rokom 2000 (=9702 pred Kr.) 
**(?) 11784 pred rokom 2000  (=9784 pred Kr.)+/− 69 rokov 
**zhruba pred 11600 rokmi (=9600 pred Kr.) 
*staršie:
**11500 BP (=9550 pred Kr.) 
**10000 rádiokarbónových rokov BP (= okolo 11 500 BP (= 9550 pred Kr.) alebo okolo 11 430 BP (=9480 pred Kr.) +/− 130 BP) 
**pred okolo 12 000 rokmi (= vyše 10 000 pred Kr.) 
**okolo 10 000 BP/pred okolo 10 000 rokmi (= cca 8000 pred Kr.) 
**8150 pred Kr. 
**pred okolo 12000 rokmi (= vyše 10000 pred Kr.) alebo 8300 pred Kr., pričom prvý dátum je ale definovaný tak, že zahŕňa aj dryas, čiže koniec würmu

## Charakteristika
Z historického hľadiska teda zahŕňa približne polovicu neskorého paleolitu, ďalej mezolit a ďalšie obdobia až dodnes. 

Názov zaviedol I. medzinárodný geologický kongres v roku 1885.

## Delenie
Niekedy sa holocén delí na starý, stredný a mladý, ale najbežnejšie je delenie na klimatické obdobia (od najmladšieho po najstaršie):

*subrecent
*subatlantik
*subboreál
*epiatlantik
*atlantik
*boreál
*preboreál

Takéto delenie sa v posledných rokov ukázalo ako nezodpovedajúce skutočnému klimatickému vývoju (preto sa používa prakticky už len v severnej Európe, kde aj vzniklo), ale iné podobne jednoduché delenie zatiaľ neexistuje.

## Pozri aj
*chronostratigrafická tabuľka

## Referencie

## Iné projekty
Edwin Bissell Holt

**Edwin Bissell Holt** (* 21. august 1873 – † 25. január 1946) bol americký filozof, predstaviteľ neorealizmu, profesor Princetonskej univerzity (1926-1936). Nadväzoval na učenie E. Macha, W. Jamesa a J. B. Watsona.

Podľa Holta je chybou materializmu a idealizmu snaha obmedziť bytie jednou zo substancií; chybou dualizmu je zasa nemožnosť vysvetliť, akým spôsobom môže vedomie reprodukovať materiálny svet, stojaci proti nemu. Holt v protiklade k týmto smerom zastáva stanovisko neutrálneho monizmu, podľa ktorého bytie nemá ani materiálnu, ani ideálnu povahu, ale je to súbor neutrálnych elementov, ktoré v závislosti od situácie, t. j. tej súvislosti, do ktorej vstupujú, nadobúdajú buď fyzikálny alebo psychický význam.

Vstupujúc do vedomia, stávajú sa tieto neutrálne elementy myšlienkami. Možnosť adekvátneho poznania je zabezpečená zhodou ontologickej povahy psychických i fyzikálnych elementov.

## Externé odkazy
* 

Kategória:Narodenia v 1873
Kategória:Úmrtia v 1946
Kategória:Filozofi USA
Leave Home

***Leave Home*** je druhý album americkej punkovej kapely Ramones.

## Skladby albumu
# „Glad to See You Go“ (Dee Dee Ramone, Joey Ramone)  – 2:13
# „Gimme Gimme Shock Treatment“ (Dee Dee Ramone, Johnny Ramone) – 1:43
# „I Remember You“ (Joey Ramone) – 2:20
# „Oh Oh I Love Her So“ (Joey Ramone) – 2:08
# „Carbona Not Glue“ (Dee Dee Ramone) – 1:53
# „Suzy Is a Headbanger“ (Dee Dee Ramone, Joey Ramone) – 2:12
# „Pinhead“ (Dee Dee Ramone) – 2:44
# „Now I Wanna Be a Good Boy“ (Dee Dee Ramone) – 2:15
# „Swallow My Pride“ (Joey Ramone) – 2:08
# „What's Your Game“ (Joey Ramone) – 2:38
# „California Sun“ (Henry Glover, Morris Levy) – 2:04
# „Commando“ (Dee Dee Ramone) – 1:55
# „You're Gonna Kill That Girl“ (Joey Ramone) – 2:42
# „You Should Never Have Opened That Door“ (Dee Dee Ramone, Johnny Ramone) – 1:54

## Zostava
*Joey Ramone – spev
*Johnny Ramone – gitara
*Dee Dee Ramone – basová gitara, vokály
*Tommy Ramone - bicie

Kategória:Albumy Ramones
Kategória:Hudobné albumy z 1977
Churban

**Churban** (hebr. חורבן) je dosl. *skaza, zničenie*; špecificky vo vzťahu k zničeniu Jeruzalemského chrámu. Termínom *churban* sa označujú dve veľké katastrofy židovských náboženských a národných dejín, známe ako *Churban bajit rišon* (Zničenie prvého Chrámu) roku 586 pred Kr. a *Churban bajit šeni* (Zničenie druhého Chrámu) roku 70 po Kr. Podľa tradície došlo k obidvom nešťastiam 9. dňa židovského mesiaca av.

Niektorí židovskí myslitelia týmto termínom označujú aj skazu európskych židovských komunít počas druhej svetovej vojny (holokaust), iní takéto spojenie odmietajú.

## Externé odkazy
* 

Kategória:Judaizmus
Kategória:Hebrejské slová a frázy
Hominizácia

**Hominizácia** je proces poľudšťovania, t. j. formovania rodu Homo. Začal sa v období treťohôr u hominoidov a bol dovŕšený vývojom jednotlivých druhov rodu Homo v období paleolitu.

## Externé odkazy
* 

Kategória:Homo
Domáca stránka

**Domáca stránka** (iné názvy: **domovská stránka**, zriedkavo: **vlastná stránka**; ) môže byť:
* webová stránka (web page) v rámci (internetového či intranetového) webového sídla (web site) alebo logickej skupiny dokumentov HTML, ktorá je koncipovaná ako úvodná; úvodná je najmä v tom zmysle, že:
** odkazuje na všetky (alebo všetky podstatné) webové stránky v rámci webového sídla (alebo logickej skupiny dokumentov HTML)
** dá sa na ňu priamo dostať zo všetkých webových stránok v rámci webového sídla (alebo logickej skupiny dokumentov HTML), a to obyčajne kliknutím na „Home“
** je to obyčajne (ale nie vždy) zároveň stránka, ktorá sa automaticky objaví ako prvá po zadaní základného tvaru príslušnej URL
* nepresne: celé webové sídlo, najmä webové sídlo jednej osoby
* stránka (nemusí byť webová) v rámci zariadenia domácej elektroniky, mobilnej telefónie a podobne (napríklad stránka v televíznom prijímači po stlačení tlačidla home), ktorá má podobnú funkciu ako webová domovská stránka (pozri prvý bod vyššie)
* webová stránka, ktorú si používateľ nastavil vo webovom prehliadači ako stránku, ktorá sa objaví ako prvá po zapnutí webového prehliadača (okrem nastavenia jednej domovskej stránky umožňujú súčasné prehliadače nastaviť aj možnosti ako: pokračovať tam kde ste prestali, teda pootvárať stránky ktoré boli zobrazené pri vypnutí, otvoriť naraz viacero (súpravu) „domovských“ stránok alebo neotvoriť žiadnu stránku – „zobraziť Novú kartu“)
* staršie: súbor HTML v kmeňovom adresári adresárovej štruktúry, z ktorej pozostáva webové sídlo

V prvom, treťom a sčasti aj štvrtom význame sa používajú aj označenia **hlavná stránka** (angl. *main page*), **úvodná stránka**/**štartovacia stránka** (angl. *start page*), **titulná stránka** (angl. *front page*), **stránka prvého kontaktu**/**vstupná stránka**/**pristávacia stránka** (angl. *landing page*) a **uvítacia stránka** (angl. *welcome page*). Názvy uvedené v predchádzajúcej vete, a takisto názov vlastná stránka, môžu mať podľa okolností aj rôzne iné (spravidla všeobecné) významy.

## Referencie

Kategória:Internet
Chuť (zmysel)

**Chuť** je telesný zmysel, prostredníctvom ktorého niektoré živočíchy vnímajú chemické látky v rozpustenej podobe. Chuť je aj vlastnosť látok vnímaná týmto zmyslom. 

## Chuť človeka
Rozlišujeme päť základných chutí: sladkú, kyslú, horkú, slanú a umami.

Sladkú vnímame najmä na hrote jazyka, kyslú a slanú po stranách a horkú pri koreni jazyka. /Teória o rozložení vnemu chuti na jazyku je už neplatná/ Cez chuťovú dráhu sa zapojuje aj reflexné vylučovanie slín.  Analyzátorom  sú chuťové bunky, ktoré vytvárajú chuťové poháriky (caliculi gustatorii) v epiteli ústnej dutiny na jazyku, mäkkom podnebí a v hornej časti hltana a na zadnej strane hrtanovej príchlopky (epiglotis). Oblasť pre príjmanie najčistejších a najintenzívnejších chuťových vnemov – regio gustatoria, je na sliznici jazyka, kde sa nachádzajú ohradené papily/hradené bradavky (papillae valatae) a hubovité papily/bradavky (papillae fungiformes). 

Najviac chuťových pohárikov je po stranách, na hrote a pri koreni jazyka. Skladajú sa z dvojakých buniek: chuťových a podporných. Podporné bunky sú v chuťovom poháriku usporiadané ako dieliky pomaranča. Medzi ne sú vsunuté chuťové bunky. Chuťové bunky sú vretenovité s veľkým okrúhlym jadrom. Z povrchu chuťových buniek vybiehajú jemné vlásky do chuťového póru (porus gustatorius). Bazálne časti chuťových buniek vytvárajú vo vnútri chuťových pohárikov synapsie s dendritmi bipolárnych buniek, ktoré sú uložene v ganglione kolienka (ganglion geniculi) a v gangliách IX. a X. hlavového nervu. Chuťová dráha pokračuje do talamu a do kôry laloka.

## Iné projekty

## Externé odkazy
* 
* Biológia človeka – UK Bratislava 2001

Kategória:Zmysly
Kategória:Fyziológia
Homo homini lupus

**Homo homini lupus est** alebo **Homo homini lupus** je latinská fráza znamenajúca „človek (je) človeku vlkom“.

Podla Hobbesa vyjadruje táto veta podstatu vzťahov, ktoré panovali medzi ľuďmi do vzniku štátu. Ako prvý ju vyslovil starorímsky básnik Plautus.

## Externé odkazy
* 

Kategória:Latinské výrazy
Dejinná chvíľa

**Dejinná chvíľa**  (podľa Hyppolita Taineho) je historická situácia a literárny kontext, do ktorých autor vstupuje a ktoré ho predurčujú nie menej ako prostredie a rasa.

## Externé odkazy
* 

Kategória:Literárne pojmy
Chyba

**Chyba** môže byť:
* odklon od správnosti, od normy
* porušenie pravidla

V technike je to rozdiel medzi žiadaným a skutočným stavom alebo správaním systému alebo objektu.

## Iné projekty

## Externé odkazy
* 

Kategória:Meranie
Kategória:Technika
Logická chyba

**Logická chyba** je chyba podmienená nesprávnym postupom myslenia pri usudzovaní.

## Externé odkazy
* 

Kategória:Logika
Homo sapiens sapiens

**Homo sapiens sapiens** (slovenské ekvivalenty (najmä) pre význam a) pozri v článku človek rozumný (moderný človek)) môže byť:
*a) najčastejšie: taxón zahŕňajúci dnešných ľudí, ktorý vznikol pred 300/200/130/100/45 000 rokmi, ak je klasifikovaný ako poddruh (dnes sa väčšinou klasifikuje ako druh Homo sapiens), pozri človek rozumný (moderný človek)
*b) zriedkavejšie:
**ako a), ale bez Homo sapiens idaltu (a Homo sapiens narmadensis a podobne) alebo bez Homo sapiens palestinus
**Drobyševskij 2003: taxón ako a) ale až od cca. 24 000 BP
**Buchvald 1985: protosapient plus nálezy taxónu ako a) od 40 000 rokov
**Campbell 1962: len moderní belosi

## Referencie
Pozri v článku človek rozumný (moderný človek).

Kategória:Homo
Rocket to Russia

***Rocket to Russia*** je názov tretieho albumu americkej punkovej kapely Ramones, posledný s bubeníkom Tommy Ramoneom. Album mimo hitov ako "Sheena Is a Punk Rocker" a "Teenage Lobotomy" zahrňuje takisto poctu surf rocku napríklad piesňou "Surfin' Bird", pôvodne od skupiny The Thrashmen.

## Skladby albumu
# „Cretin Hop“ (Tommy Ramone, Johnny Ramone, Dee Dee Ramone) – 1:56
# „Rockaway Beach“ (Dee Dee Ramone) – 2:06
# „Here Today, Gone Tomorrow“ (Joey Ramone) – 2:49
# „Locket Love“ (Dee Dee Ramone) – 2:11 
# „I Don't Care“ (Joey Ramone) – 1:39
# „Sheena Is a Punk Rocker“ (Joey Ramone) – 2:49
# „We're a Happy Family“ (Joey Ramone) – 2:31 
# „Teenage Lobotomy“ (Dee Dee Ramone) – 2:01 
# „Do You Wanna Dance?“ (Bobby Freeman)  – 1:55
# „I Wanna Be Well“ (Joey Ramone) – 2:28
# „I Can't Give You Anything“ (Dee Dee Ramone) – 2:01 
# „Ramona“ (Tommy Ramone, Joey Ramone, Dee Dee Ramone, Johnny Ramone) – 2:37 
# „Surfin' Bird“ (Carl White / Alfred Frazier / John Harris / Turner Wilson)  – 2:37
# „Why Is It Always This Way?“ (Joey Ramone) – 2:15

## Zostava
*Joey Ramone – spev
*Johnny Ramone – gitara
*Dee Dee Ramone – basová gitara, vokály
*Tommy Ramone - bicie

Kategória:Albumy Ramones
Kategória:Hudobné albumy z 1977
Homofónia

**Homofónia** je hudobný sloh, pri ktorom najvyšší hlas prednáša melódiu, ktorá je akordicky doprevádzaná. Nižšie hlasy sú podriadené najvyššiemu hlasu, ktorému hovoríme melódia. Homofónii sa venuje náuka, ktoré sa nazýva harmónia. Homofónia je komponovaná na základe vertikálneho hudobného myslenia založeného na tvorbe melódie a jej prislúchajúcej vhodnej harmónie danej akordami. Melódia teda sa o sebe implikuje harmóniu a teda akordy, ktoré ju budú doprevádzať.

Polyfónia je založená na súčasnom vedení viacerých nezávislých hlasov. Polyfónii sa venuje náuka, ktorá sa nazýva kontrapunkt.

## Referencie

Kategória:Hudobná terminológia
Homogénnosť priestoru

**[[Homogénnosť]] priestoru** je skutočnosť, že všetky miesta v priestore sú navzájom rovnocenné.

## Zdroj
* 

Kategória:Filozofické koncepty
Homogénnosť

náhľad|Príklad homogenity na roztokoch chemických látok. Roztok '''b''' je homogénny, pretože všetky jeho časti majú rovnakú štruktúru. Naproti tomu roztok '''a''' nie je homogénny, pretože sa skladá z dvoch častí (ktorá každá je homogénna), a roztok '''c''' nie je homogénny, pretože sa v ňom nachádzajú nerozpustené častice.

**Homogénnosť**, nazývaná i **homogenita**, **rovnorodosť**, **súrodosť** alebo **jednoliatosť**, je rovnomernosť štruktúry niečoho, typicky napríklad materiálov, chemických látok alebo roztokov, ale i mnohých iných vecí. Homogénne štruktúry majú rovnaké vlastnosti v každej svojej časti. Opakom je heterogénnosť.

Napríklad homogénny materiál je materiál bez prímesí, trhlín a dutín.

Kategória:Grécke výrazy
Homoiomerie

**Homoiomerie** (gr.) sú rovnorodé častice - podľa Anaxagora posledné častice, z ktorých sa skladá látka. Homoiomerie sú večné, nezničiteľné, nemenné a na rozdiel od Demokritových atómov, ktoré sú bez kvalít, sú rovnako ako veci nekonečne kvalitatívne rozmanité.

Pojem homoiomerií pochádza od Aristotela, ktorý ho používa pri reprodukcii hlavných Anaxagorových filozofických myšlienok.

## Pozri aj
*Arché

## Externé odkazy
* 

Kategória:Klasická grécka filozofia
Homonymita

**Homonymita** alebo **homonymia** (gr.) môže byť:
* v jazykovede: vzťah medzi homonymami, synonymum: rovnozvučnosť, pozri homonymum
* v logike: mnohovýznamovosť symbolov, znakov
Homonymný

**Homonymný** (gr.) je rovnomenný. Vlastnosť slov, ktoré majú dva alebo viac významov. Ak sa také slová použijú v tej istej logickej súvislosti s dvoma rôznymi významami, hovoríme o ekvivokácii.

## Externé odkazy
* 

Kategória:Grécke výrazy
Jacobus de Voragine

Blahoslavený **Jacobus de Voragine** OP, alebo *Jacobus a Voragine* alebo *Jacobus da Voragine* (* 1228, Varazze – † 13. júl alebo 14. júl 1298, Janov) bol taliansky hagiograf a historik.

## Život
V roku 1240 vstúpil do dominikánskeho rádu, azda v Janove, neskôr pôsobil ako lombardský provinciál svojho rádu, od roku 1292 bol arcibiskupom janovským.

Jeho literárna činnosť vyplývala z jeho cirkevného postavenia a bola zameraná čisto prakticky, preto písal prostou latinčinou.

## Diela
* *Sermones de sanctis de tempore*
* *Defensorium contra impugnantes Frates Praedicatores*
* *Summarium virtutum et vitiorum*
* *De operibus et opusculis Santi Augustini*
* *Chronik von Genua*
* *[[Zlatá legenda|Legenda sanctorum]]*, tiež *Legenda aurea* alebo *Historia lombardica*

## Uctievanie
Za blahoslaveného ho ekvipolentne vyhlásil Pius VII. v sobotu 11. mája 1816. Katolícka cirkev si podľa Rímskeho martyrológia uctieva Jakoba 13. júla.

## Referencie


## Pozri aj

* Zoznam svätcov Katolíckej cirkvi

## Externé odkazy
* Sermones.net  : *Thesaurus sermonum Iacobi de Voragine*

Kategória:Narodenia v 1228
Kategória:Úmrtia v 1298
Kategória:Talianski historici
Kategória:Cirkevní historici
Kategória:Mariológovia
Kategória:Katolícki svätci majúci sviatok 13. júla
Kategória:Blahorečení Piom VII.
Lesniansky potok

**Lesniansky potok** je potok v Spišskej Magure, v západnej časti okresu Stará Ľubovňa. Je to ľavostranný prítok Lipníka a má dĺžku 10 km. 

Pramení neďaleko Toporeckého sedla v nadmorskej výške okolo 825 m n. m. Tečie výhradne severným smerom cez podcelok Veterný vrch. Z prítokov vyniká ľavostranný Zadný potok a pravostranné Vápenník (575,1 m n. m.) a Hutník. Do Lipníka sa vlieva pri obci Haligovce v nadmorskej výške cca 495 m n. m. Preteká cez Veľkú Lesnú, osadu Dox a Haligovce.

## Referencie

Kategória:Potoky na Slovensku
Kategória:Povodie Dunajca
Kategória:Vodné toky v okrese Stará Ľubovňa
Iatrochémia

**Iatrochémia** je konečné obdobie alchýmie, počas ktorého bol hlavný dôraz kladený na prípravu liekov.

## Externé odkazy

* 

Kategória:Alchýmia
Honoriát

**Honoriát** (lat.) je inteligent nešľachtického pôvodu v Uhorsku.

## Externé odkazy
* 

Kategória:Uhorsko
Homomorfia

**Homomorfia** je rovnakotvarosť, čiastočná zhodnosť štruktúry abstraktného (napr. matematického) alebo konkrétneho objektu. Pojem homomorfie vznikol v matematike a získal sa oslabením definície pojmu izomorfie. V prípade homomorfie existuje jednoznačné zobrazenie nejakej množiny v inej množine, t. j. každému prvku Ża množiny ŻM je priradený prvok Ża' množiny ŻM' , hoci každému prvku Ża' z ŻM' nezodpovedá prvok Ża z ŻM. Homomorfia je v porovnaní s izomorfiou všeobecnejší prípad. Namiesto štrukturnej zhody v matematickom zmysle ide tu len o štruktúrnu podobnosť, resp. štruktúrnu analógiu. Homomorfický vzťah umožňuje skúmať zložitú oblasť skutočnosti na modeli jednoduchšej, homomorfnej oblasti.

## Externé odkazy
* 

Kategória:Matematika
Homomorfizmus

**Homomorfizmus** môže byť:
*všeobecne: vzťah podobnosti systémov (množín, procesov, útvarov) z ľubovoľného štruktúrneho alebo funkčného hľadiska
*v matematike a podobne:
**v logike a podobne: 
***vzťah medzi dvomi systémami, medzi ktorými existuje také zobrazenie, že každému prvku prvého systému možno priradiť práve jeden prvok druhého systému (nie však nevyhnutne naopak) za súčasného zachovania niektorých vzťahov medzi prvkami (teda "zachovania relevantnej štruktúry"); napr. vzťah medzi mapou a terénom
***akékoľvek zobrazenie zachovávajúce relevantnú štruktúru
**v algebre: zobrazenie z jednej algebrickej štruktúry do druhej algebrickej štruktúry rovnakého typu, ktoré zachováva relevantnú štruktúru, pozri homomorfizmus (algebra)
**v teórii kategórií: morfizmus
* v biológii: vonkajšia podobnosť pri nerovnakom pôvode, pozri homomorfizmus (biológia)
Ibis posvätný

**Ibis posvätný** () je vodný vták z rodu ibisov podobný bocianovi. Žije na brehoch riek pôvodne v tropických oblastiach Afriky na juh od Sahary (predovšetkým na savanách) ale aj v subtropických oblastiach Ázie (Mezopotámia). Bol introdukovaný napr. do južnej Európy a na Taiwan. Pre starých Egypťanov to bol posvätný vták, v ktorého podobe uctievali Thovta. Podľa Medzinárodnej únie na ochranu prírody a prírodných zdrojov je ibis posvätný invázny druh vtáka a patrí medzi najmenej ohrozené druhy.

## Výskyt a stav na Slovensku
Na Slovensku bol prvýkrát pozoravaný začiatkom mája v roku 2008 na Dubnickom štrkovisku a koncom mája pri Piešťanoch na Sĺňave. Pravdepodobne je to ten istý jedinec a zaletel z Francúzska, kde boli v roku 1976 vypustené a tam aj hniezdia v počte 1200 párov. Ďalšie pozorovanie bolo koncom augusta a začiatkom septembra v roku 2010 na zaplavených poliach pri Trsticiach, bol pozorovaný nedospelý jedinec.  

## Galéria

Sacred Ibis taking of.jpg|Ze letu
Rwebisengo - Flickr - Dave Proffer (1).jpg
African Sacred Ibis colony in Montagu, Western Cape b.JPG|Kolónia
Threskiornis aethiopicus MHNT.ZOO.2010.11.63.1.jpg|Vajce
Sacred ibis (Threskiornis aethiopicus) immature.jpg|Mladý jedinec


## Referencie


## Iné projekty

## Externé odkazy
* 
 
* 

Kategória:Ibisovité
Kategória:Vtáky na Slovensku
Kategória:Najmenej ohrozené druhy
Honoris causa

**Honoris causa**, skratka **h. c.**, je latinský výraz, ktorý znamená pre česť, pre poctu, napr. Dr. h. c.

## Externé odkazy
* 

Kategória:Latinské výrazy
Road to Ruin

***Road to Ruin*** je názov štvrtého albumu americkej kapely Ramones. Je to prvá nahrávka s ich novým bubeníkom Markym Ramoneom. 
Tommy Ramone, pôvodný bubeník však zostal producentom kapely .
## Zoznam skladieb
# „I Just Want to Have Something to Do“ (Joey Ramone) – 2:42
# „I Wanted Everything“ (Dee Dee Ramone) – 3:18
# „Don't Come Close“ (Dee Dee Ramone) – 2:44
# „I Don't Want You“ (Joey Ramone) – 2:26
# „Needles and Pins“ (Sonny Bono / Jack Nitzsche) – 2:21
# „I'm Against It“ (Joey Ramone, Johnny Ramone) – 2:07
# „I Wanna Be Sedated“ (Joey Ramone) – 2:29
# „Go Mental“ (Dee Dee Ramone) – 2:42
# „Questioningly“ (Dee Dee Ramone) – 3:22
# „She's the One“ (Joey Ramone) – 2:13
# „Bad Brain“ (Dee Dee Ramone) – 2:25
# „It's a Long Way Back“ (Dee Dee Ramone) – 2:20

## Zostava
*Joey Ramone – spev
*Johnny Ramone – gitara
*Dee Dee Ramone – basová gitara, vokály
*Marky Ramone - bicie
*Jan Berry - organ v skladbe „Rock n Roll High School“ (zahrnutej v neskoršie vydanej verzii)

Kategória:Albumy Ramones
Kategória:Hudobné albumy z 1978
Hopiovia

**Hopi** alebo **Hopiovia** je národnostná skupina, pôvodne kmene severoamerických Indiánov zo skupiny Šošonov, dnes v počte okolo 7 000 v severnej Arizone. Kultúrne patria k Pueblanom, jazykovo k šošonskej vetve aztécko-tanoských jazykov.

Zachovávajú dosiaľ pôvodnú matrilokálnu rodovú spločnosť, založenú na živote v spoločných domoch, na spoločných prácach a na matrilineárnom príbuzenstve.

Žili pôvodne vo veľkých ohradených alebo opevnených sídliskách. Ich zvyšky dnes žijú v štátnej rezervácii severovýchodne od rieky Colorado Chiquito.

## Externé odkazy
* 

Kategória:Domorodí obyvatelia Severnej Ameriky
Ibn Bádždža

**Ibn Bádždža** () alebo **Avempace** či **Avenpace** († 1138) bol arabský filozof, lekár, astronóm, autor početných logických a psychologických traktátov a komentárov k Aristotelovým prírodovedným spisom.

Zaraďuje sa k predstaviteľom západného islamského aristotelizmu. Zaujímal sa predovšetkým o proces poznania a jeho postupný prechod od zmyslových vnemov (*intellectus materialis*) cez čisto rozumové nazeranie (*intellectus acquisitus*), po sebauvedomenie človeka, ktoré je emanáciou činného rozumu.

## Iné projekty

## Externé odkazy

* 

Kategória:Stredovekí filozofi
Kategória:Astronómovia arabského pôvodu
Kategória:Lekári arabského pôvodu
Kategória:Filozofi arabského pôvodu
Kategória:Predstavitelia islamskej filozofie
Kategória:Úmrtia v 1138
Kategória:Stredovekí astronómovia
Horčina

**Horčina** je niečo, čo má horkú chuť, horká chuť, horkosť, horič.

## Externé odkazy
* 

Kategória:Chuť
Kategória:Zmysly
Kategória:Fyziológia
Ján Horecký (jazykovedec)

Prof. PhDr. **Ján Horecký**, DrSc. (* 8. január 1920, Stupava – † 11. august 2006, Stupava) bol slovenský jazykovedec (všeobecná jazykoveda, sémantika, terminológia, gramatika, slovotvorba, štylistika, jazyková kultúra, fonológia latinčiny a i.).

V rokoch 19391944 študoval odbor slovenský jazyk – latinský jazyk na Filozofickej fakulte Slovenskej univerzity v Bratislave. Po skončení vysokoškolských štúdií začal pracovať vo vtedajšom Jazykovednom ústave Slovenskej akadémie vied a umení v Bratislave.

Okrem slovenčiny sa zaoberal aj češtinou, maďarčinou, latinčinou, starogréčtinou, umelými jazykmi a neskôr aj lingvisticky a sociolingvisticky zaujímavým rómskym jazykom, čo vyústilo do monografií, ktoré napísal spolu s dcérou, indologičkou Annou Rácovou.

## Dielo
* Horecký, Ján: *Základy slovenskej terminológie*. Bratislava: SAV, 1956.
* Horecký, Ján: *Základy jazykovedy*. Bratislava: Slovenské pedagogické nakladateľstvo, 1978.
* Ondrus, Pavol – Horecký, Ján – Furdík, Juraj: *Súčasný slovenský spisovný jazyk: Lexikológia*. Bratislava: Slovenské pedagogické nakladateľstvo, 1980.
* Horecký, Ján: *Spoločnosť a jazyk*. Bratislava: Veda, 1982.
* Horecký, Ján: *Slovenčina v našom živote*. Bratislava: Slovenské pedagogické nakladateľstvo, 1988.
* Rácová, Anna – Horecký, Ján: *Slovenská karpatská rómčina*, Veda, vydavateľstvo SAV, 2000.

## Ocenenia
* 2000: Vedec roka SAV
* 2001: Pribinov kríž I. triedy za rozvoj slovenskej vedy a kultúry od prezidenta SR Rudolfa Schustera
* čestné doktoráty od Prešovskej univerzity a UCM v Trnave

## Referencie

## Literatúra
* 

## Externé odkazy
* Diela Jána Horeckého v súbornom katalógu Slovenskej národnej knižnice
* Nekrológ na stránkach Jazykovedného ústavu Ľ. Štúra SAV
* Stručný odborný životopis a bibliografia na stránkach Jazykovedného ústavu Ľ. Štúra SAV: https://www.juls.savba.sk/ediela/slovenski_jazykovedci/1925-1975/Horecky,%20Jan.html https://www.juls.savba.sk/ediela/slovenski_jazykovedci/1976-1985/Horecky,%20Jan.html https://www.juls.savba.sk/ediela/slovenski_jazykovedci/1986-1995/Horecky,%20Jan.html https://www.juls.savba.sk/ediela/slovenski_jazykovedci/1996-2000/Horecky,%20Jan.html

Kategória:Slovenskí jazykovedci
Kategória:Slovenskí romisti
Kategória:Pracovníci Jazykovedného ústavu Ľudovíta Štúra SAV
Kategória:Laureáti Pribinovho kríža I. triedy
Kategória:Absolventi Filozofickej fakulty Univerzity Komenského v Bratislave
Kategória:Vyučujúci na Filozofickej fakulte Prešovskej univerzity v Prešove
Kategória:Osobnosti zo Stupavy
Kategória:Držitelia čestných doktorátov Prešovskej univerzity v Prešove
Absolútna idea

**Absolútna idea** podľa Hegela je rozvinutie pojmu do plnosti konkrétnej totality, absolútna a úplná pravda, idea mysliaca samu seba. V absolútnej idei dosahuje absolútno svoje plne konkrétne bytie, opúšťa slobodné médium čistého myslenia a prechádza do prírody ako svojho inobytia.

## Zdroj
* 

Kategória:Filozofické koncepty
Adekvátna idea

**Adekvátna idea** (podľa Barucha Spinozu) je idea zhodná, primeraná.

## Externé odkazy
* 

Kategória:Filozofické pojmy
End of the Century

***End of the Century*** je piaty štúdiový album americkej punk rockovej skupiny The Ramones. Jeho nahrávanie prebiehalo v máji 1979 a vyšlo až vo februári 1980. Producentom albumu bol Phil Spector a vyšlo u Sire Records. V rebríčku Billboard 200 sa umiestnilo najlepšie na 44. priečke.

## Zoznam skladieb

## Obsadenie
* Joey Ramone - spev
* Johnny Ramone - gitara
* Dee Dee Ramone - basgitara, sprievodný spev
* Marky Ramone - bicie
* Steve Douglas - saxofón
* Barry Goldberg - klavír, varhany
* Jim Keltner - bicie

## Referencie

*

Kategória:Albumy Ramones
Kategória:Hudobné albumy z 1980
Horoskopia

**Horoskopia** je časť astrológie, ktorá sa zaoberá zostavovaním horoskopov.

## Externé odkazy
* 

Kategória:Astrológia
Hortulanorum

**Hort.** (z lat. hortulanorum - záhradný) je skratka za názvom pestovanej rastliny s významom "autor (šľachtiteľ) neznámy".

## Externé odkazy
* 

Kategória:Latinské výrazy
Jednoduchá idea

**Jednoduchá idea** je významový útvar, o ktorom hovorí John Locke, že to je prvok základnej vrstvy obsahu našej mysle. Jednoduché idey sú podľa Locka materiálom, ktorý vstupuje do našej mysle vnímaním a ktorý potom naša myseľ ďalej spracúva.

Jednoduchá idea podľa Johna Locka je prvok základnej vrstvy náplne mysle, alebo vedomia a materiál pre operácie mysle. Jednoduché idey sa podľa Locka získavajú buď prostredníctvom jedného zmyslu (napr. idea tvrdosti, idea svetla, a pod.), buď prostredníctvom viacerých zmyslov (idea priestoru, idea času, idea pohybu), buď prostredníctvom vnútorného zmyslu alebo reflexie (napr. idea myslenia, idea chcenia a pod.) alebo zároveň prostredníctvom telesných zmyslov a reflexie (idea slasti, idea schopnosti, idea jestvovania atď.).

## Zdroj
* 

Kategória:Filozofické koncepty
Administratívno-direktívne hospodárstvo

**Administratívno-direktívne hospodárstvo** je hospodárstvo, ktoré je plánovite riadené spoločenským centrom prostredníctvom zložitej sústavy záväzných direktívnych, prevažne kvantitatívnych ukazovateľov úloh, ukladaných postupne z vyššieho stupňa na nižšie stupne riadenia, a prostredníctvom detailnej kontroly ich plnenia.

## Externé odkazy
* 

Kategória:Ekonomické systémy
Objektívna idea

**Objektívna idea** je idea majúca vlastnosť objektívnej reality, ale aj sama určuje zmyslové bytie.

## Zdroj
* 

Kategória:Filozofické koncepty
Riadené hospodárstvo

**Riadené hospodárstvo** je typ hospodárstva, v ktorom sa hospodárska činnosť riadi jednotným direktívnym centrálnym plánom a existuje neobmedzená podriadenosť hospodárskych jednotiek centru. V riadenom hospodárstve štát (jeho orgány) rozhoduje o tom, čo, ako a pre koho sa má vyrábať. Ceny výrobkov a výrobných činiteľov sú stanovené tiež centrálne, centrálne sa rozdeľujú aj výrobné činitele. Pri tomto type hospodárstva sa podstatná časť zisku podnikov odčerpáva do štátneho rozpočtu, preto sú podniky odkázané na štát vzhľadom na prostriedky potrebné na krytie ich rozvojových potrieb, o pridelení ktorých rozhoduje tiež centrum. Podniky v riadenom hospodárstve nie sú podnikateľskými subjektami, stávajú sa len vykonávateľmi príkazov štátneho centra: nemôžu si samostatne vyberať dodávateľa a odberateľa, stanoviť a meniť vyrobný program, rozhodovať o spôsobe použitia finančných prostriedkov a samostatne nadväzovať hospodárske vzťahy so zahraničnými partnermi. Keďže výroba sa uskutočňuje na základe vopred stanoveného plánu v súlade s potrebami určenými centrom a horizontálne väzby medzi odberateľmi a dodávateľmi sú v podstate úplne vylúčené, existujúce zdroje sa využívajú neefektívne. V takom systéme má odberateľ možnosť vplývať na dodávateľa, na štruktúru jeho výroby len
prostredníctvom centra, ktoré má aj úlohu akéhosi arbitra v spore medzi dodávateľom a odberateľom. Absencia objektívnych kritérií, ako je napr. cena formujúca sa na základe ponuky a dopytu, vedie k značnej nerovnováhe na makroúrovni, k deficitu výrobkov, k skrytej, resp. potlačovanej inflácii, k nedostatku pracovných síl a pod. Takýto typ hospodárstva bráni vyvíjaniu iniciatívy zo strany hospodárskych subjektov, neumožňuje operatívne využívať výsledky vedy a techniky vo výrobe, v hospodárskej činnosti a v konečnom dôsledku brzdí vývoj ekonomiky.

## Externé odkazy
* 

Kategória:Ekonomické systémy
Svetové hospodárstvo

**Svetové hospodárstvo** alebo **svetová ekonomika** sú všetky národné hospodárstva jednotlivých štátov celého sveta a systém medzinárodných ekonomických vzťahov vyplývajúcich z medzinárodnej deľby práce a existujúceho svetového trhu.

Svetové hospodárstvo tak tvorí vyšší kvantitativny i kvalitatívny celok než prostý súhrn národných hospodárstiev. Svetové hospodárstvo sa delí na vyspelé krajiny, menej rozvinuté krajiny a zaostalé/rozvojové krajiny.

## Externé odkazy
* 

Kategória:Ekonómia